CELEX: 62011TA0420
Language: lt
Date: 2015-01-22 00:00:00
Title: Sujungtos byla T-420/11 ir T-56/12: 2015 m. sausio 22 d. Bendrojo Teismo sprendimas byloje Ocean Capital Administration ir kt./Europos Sąjungos Taryba (Bendra užsienio ir saugumo politika — Iranui taikomos ribojamosios priemonės siekiant užkirsti kelią branduolinių ginklų platinimui — Lėšų įšaldymas — Res judicata galia — Ribojamųjų priemonių panaikinimo įmonėms, kurios priklauso ar yra kontroliuojamos įmonės, pripažintos platinančią branduolinius ginklus, pasekmės — Panaikinimo padarinių pakeitimas laiko atžvilgiu)

9.3.2015   
            
            
               LT
            
            
               Europos Sąjungos oficialusis leidinys
            
            
               C 81/12
            
         2015 m. sausio 22 d. Bendrojo Teismo sprendimas byloje Ocean Capital Administration ir kt./Europos Sąjungos Taryba
   
   (Sujungtos byla T-420/11 ir T-56/12) (1)
   
   ((Bendra užsienio ir saugumo politika - Iranui taikomos ribojamosios priemonės siekiant užkirsti kelią branduolinių ginklų platinimui - Lėšų įšaldymas - Res judicata galia - Ribojamųjų priemonių panaikinimo įmonėms, kurios priklauso ar yra kontroliuojamos įmonės, pripažintos platinančią branduolinius ginklus, pasekmės - Panaikinimo padarinių pakeitimas laiko atžvilgiu))
   (2015/C 081/15)
   Proceso kalba: anglų
   
      Šalys
   
   
      Ieškovės: Ocean Capital Administration GmbH (Hamburgas, Vokietija) ir kitos ieškovės, išvardytos sprendimo priede (byla T-420/11), IRISL Maritime Training Institute (Teheranas, Iranas); Kheibar Co. (Teheranas); Kish Shipping Line Manning Co. (Kišas, Iranas); IRISL Multimodal Transport Co. (Teheranas) (byla T-56/12), atstovaujamos QC F. Randolph, solisitoriaus M. Taher ir baristerio M. Lester
   
      Atsakovė: Europos Sąjungos Taryba, atstovaujama M. Bishop ir, byloje T-420/11, P. Plaza García, o byloje T-56/12 – M. M. Joséphidès
   
      Dalykas
   
   Byloje T-420/11 – prašymas panaikinti 2011 m. gegužės 23 d. Tarybos sprendimą 2011/299/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 136, p. 65), 2011 m. gegužės 23 d. Tarybos įgyvendinimo reglamentą (ES) Nr. 503/2011, kuriuo įgyvendinamas Reglamentas (ES) Nr. 961/2010 dėl ribojamųjų priemonių Iranui (OL L 136, p. 26), ir 2012 m. kovo 23 d. Tarybos reglamentą (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (OL L 88, p. 1), tiek, kiek šie aktai susiję su ieškovėmis, ir, byloje T-56/12 – prašymas panaikinti 2011 m. gruodžio 1 d. Tarybos sprendimą 2011/783/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 319, p. 71), 2011 m. gruodžio 1 d. Tarybos įgyvendinimo reglamentą (ES) Nr. 1245/2011, kuriuo įgyvendinamas Reglamentas (ES) Nr. 961/2010 dėl ribojamųjų priemonių Iranui (OL L 319, p. 11), ir Reglamentą Nr. 267/2012 tiek, kiek šie aktai susiję su ieškovėmis.
   
      Rezoliucinė dalis
   
   
               1.
            
            
               Panaikinti šiuos aktus, kiek jie susiję su Ocean Capital Administration GmbH ir kitomis ieškovėmis, kurios išvardytos šio sprendimo priede:
               
                           —
                        
                        
                           2011 m. gegužės 23 d. Tarybos sprendimą 2011/299/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui;
                        
                     
                           —
                        
                        
                           2011 m. gegužės 23 d. Tarybos įgyvendinimo reglamentą (ES) Nr. 503/2011, kuriuo įgyvendinamas Reglamentas (ES) Nr. 961/2010 dėl ribojamųjų priemonių Iranui;
                        
                     
                           —
                        
                        
                           2012 m. kovo 23 d. Tarybos reglamentą (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010.
                        
                     
         
               2.
            
            
               Panaikinti šiuos aktus, kiek jie susiję su IRISL Maritime Training Institute, Kheibar Co., Kish Shipping Line Manning Co. ir IRISL Multimodal Transport Co.:
               
                           —
                        
                        
                           2011 m. gruodžio 1 d. Tarybos sprendimą 2011/783/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui;
                        
                     
                           —
                        
                        
                           2011 m. gruodžio 1 d. Tarybos įgyvendinimo reglamentą (ES) Nr. 1245/2011, kuriuo įgyvendinamas Reglamentas (ES) Nr. 961/2010 dėl ribojamųjų priemonių Iranui;
                        
                     
                           —
                        
                        
                           Reglamentą Nr. 267/2012.
                        
                     
         
               3.
            
            
               2010 m. liepos 26 d. Tarybos sprendimo 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP, iš dalies pakeisto Sprendimu 2011/299 ir Sprendimu 2011/783, poveikis išlieka galioti, viena vertus, Ocean Capital Administration ir kitoms ieškovėms, išvardytoms šio sprendimo priede ir, kita vertus, IRISL Maritime Training Institute, Kheibar, Kish Shipping Line Manning ir IRISL Multimodal Transport atžvilgiu iki kol bus panaikintas Reglamentas Nr. 267/2012.
            
         
               4.
            
            
               Europos Sąjungos Taryba padengia savo bylinėjimosi išlaidas, o taip pat Ocean Capital Administration ir kitų 35 ieškovių, kurios išvardytos šio sprendimo priede, bylinėjimosi išlaidas bei IRISL Maritime Training Institute, Kheibar, Kish Shipping Line Manning ir IRISL Multimodal Transport bylinėjimosi išlaidas.
            
         
      (1)  OL C 290, 2011 10 1.